# data[].attributes.body
În lumea asta se cuvine
Să te ajuţi cu orişicine.
Murind, vecinul tău de lângă casă
Pe tine toate grijile le lasă.
Măgarul, copleşit de-aşa poveri
– Fiind în slujba unor mari boieri –
Rugă un Cal ce-avea pe dânsul şa
O parte din povară doar să-i ia,
Că altfel n-o s-ajungă în viaţă la oraş:
– „Ar fi nimica toată o parte din samar.”
Dar Murgul boiernaş
Refuză şi îşi vede de drum, fără habar,
Aşa încât Măgarul muri pe drum, răpus
De-atâta greutate…
Şi Murgul duse toate poverile în spate,
Căit, precum şi pielea Măgarului în plus.

# data[].attributes.attachment_link.title
Nicu de la Cazanesti - Melodie pe doua voci :))

# data[].attributes.body
Jupân corbul câştigase

Din negoţul ce-apucase

Un bun chilipir de caş,

Şi cu dânsu-n cioc se duse

P-un copac, unde se puse

Ca un om l-al său sălaş.

Vulpea, ca o jupâneasă,

O cam şterge de p-acasă,

Şi ieşise la primblare;

Iar bunul miros ce are

D-ici, de colo o-ndreptă

Sub copac, şi-n sus cătă:

„Jupâne corb, plecăciune!

O, Doamne, ce frumuseţe!

Ce pasăre, ce minune,

Ce drag de pene măreţe!

Dar n-are glas; ce păcat!”

Corbul, îngâmfat în sine,

Nicidecum nu-i veni bine

Ca vulpea să-l socotească

De mut sau să mi-l vorbească

Că e prost l-al său cântat.

Lungi gâtul, căscă ciocul

Şi-ncepu a croncăi.

Caşul căzând, vulpea-aci,

Cântăreţul păţi jocul.

„Jupân corb, precum se vede,

Minte numai îţi lipseşte;

Şi fă bine de mă crede

Şi-nvaţă, te foloseşte:

Că de mult, foarte de mult,

Din punga celor ce-ascult

Linguşitorii trăiesc.”

# data[].attributes.headline
Somnoroase păsărelePe la cuiburi se adună,Se ascund în rămurele -                   Noapte bună!Doar isvoarele suspină,Pe când codrul negru tace;Dorm și florile-n grădină -                   Dormi în pace!Trece lebăda pe apeÎntre trestii să se culce -Fie-ți îngerii aproape,                   Somnul dulce!Peste-a nopții feerieSe ridică mândra lună,Totu-i vis și armonie -                   Noapte bună!

# data[].attributes.subject
Somnoroase păsărelePe la cuiburi se adună,Se ascund în rămurele -                   Noapte bună!Doar isvoarele suspină,Pe când codrul negru tace;Dorm și florile-n grădină -                   Dormi în pace!Trece lebăda pe apeÎntre trestii să se culce -Fie-ți îngerii aproape,                   Somnul dulce!Peste-a nopții feerieSe ridică mândra lună,Totu-i vis și armonie -                   Noapte bună!

# data[].attributes.body
Lacul codrilor albastru
Nuferi galbeni îl încarcă;
Tresărind în cercuri albe
El cutremură o barcă.

Şi eu trec de-a lung de maluri,
Parc-ascult şi parc-aştept
Ea din trestii să răsară
Şi să-mi cadă lin pe piept;

Să sărim în luntrea mică,
Îngânaţi de glas de ape,
Şi să scap din mână cârma,
Şi lopeţile să-mi scape;

Să plutim cuprinşi de farmec
Sub lumina blândei lune -
Vântu-n trestii lin foşnească,
Unduioasa apă sune!

Dar nu vine... Singuratic
În zadar suspin şi sufăr
Lângă lacul cel albastru
Încărcat cu flori de nufăr.